el en el en el en el en el en el en el en el en el en el en el en el el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en el el en en el el el el el el el el el el el el el el el el el el el el el en el el el el el el el en en el el en en el el el el el el el el el el el el el el el el el el el el el el en en en el el en en el el el el el el el el el el el el el el el el el el el el el el el el el el el el el el el el el el el el el el el en en en en en en en en en el el en en el el el el el el el el el el el el el el el el el el el el el el el el el el el el el en el el en en el el el el el el el el el el el el el el el el el el el el el el el el el en el el en en el el el el el el el el el el el el el el el el el el el el el el el el el el el el el el el el el el el en el el en en el el el el el el el el el el el el el el el el el el el el el el el el el el el el el el en en en el el en en el el el el el el el el el el el el el el el el el el el el el el el el el el el el el el el el en en en en en en en en en el nl en en el el el el el el el el el el el el el el el el el el el el el el el el el el el el el el el el el en en el el el en el el el el el el nl en el es en el el el fr fr eo en en
Η ατοπική δερματίτιδα είναι μια φλεγμονώδης δερματική νόσος. Μπορεί να είναι χρόνια ή υποτροπιάζουσα και ξεκινά στην παιδική ηλικία. Στις περισσότερες περιπτώσεις διαρκεί μέχρι την εφηβική ή την ενήλικη ζωή. Υπολογίζεται πως ένα ποσοστό έως 25% των παιδιών και έως 15 % των ενηλίκων πάσχουν από ατοπική δερματίτιδα.
Πού οφείλεται η ατοπική δερματίτιδα;
Οι ακριβείς αιτίες εκδήλωσης της νόσου δεν έχουν αποσαφηνιστεί. Έρευνες έχουν δείξει πως η χρόνια ατοπική δερματίτιδα είναι αποτέλεσμα συνδυασμού διαφορετικών παραγόντων όπως η γενετική προδιάθεση, ανοσολογικοί ή περιβαλλοντικοί παράγοντες, δυσλειτουργία του φραγμού του δέρματος κτλ.
Η ατοπική δερματίτιδα είναι το ίδιο με το έκζεμα;
Πολλές φορές οι δύο αυτοί όροι χρησιμοποιούνται χωρίς να διαφοροποιούνται μεταξύ τους. Αυτό οφείλεται στο γεγονός πως το έκζεμα μπορεί να προκληθεί από την ατοπική δερματίτιδα.
Ουσιαστικά το έκζεμα είναι ο όρος που περιγράφει το ξηρό δέρμα που φλεγμαίνει. Μπορεί όμως να οφείλεται και σε άλλους λόγους πέραν της ατοπικής δερματίτιδας.
Ποιοι παράγοντες μπορούν να πυροδοτήσουν την ατοπική δερματίτιδα;
Κάποιες τροφές όπως τα ψάρια ή τα γαλακτοκομικά
Οι παραπάνω παράγοντες μπορεί να πυροδοτήσουν ή να επιβαρύνουν την ατοπική δερματίτιδα, δεν αποτελούν όμως την αιτία του προβλήματος.
Η ατοπική δερματίτιδα σχετίζεται με την κληρονομικότητα;
Παιδιά με οικογενειακό ιστορικό ατοπικής δερματίτιδας, αλλεργικού άσθματος ή αλλεργικής ρινίτιδας έχουν περισσότερες πιθανότητες να νοσήσουν. Το μεγαλύτερο ποσοστό των παιδιών που πάσχουν, έχουν έναν γονιό με το ίδιο πρόβλημα. Να σημειώσουμε βέβαια πως αυτό δε σημαίνει πως όλα τα παιδιά της οικογένειας θα εκδηλώσουν ατοπική δερματίτιδα.
Με ποια συμπτώματα εκδηλώνεται η ατοπική δερματίτιδα;
Ασθενείς με ατοπική δερματίτιδα συνήθως εμφανίζουν:
Έκκριση υγρού από το δέρμα
Πάχυνση και σκλήρυνση του δέματος
Σε ποια σημεία του σώματος μπορεί να εμφανιστεί;
Ανάλογα με την ηλικία του παιδιού μπορεί να εμφανιστεί σε διαφορετικά σημεία. Στα βρέφη εκδηλώνεται στην περιοχή του προσώπου (μάγουλα), αλλά και στα άκρα. Σε μεγαλύτερα παιδιά και τους ενήλικες εμφανίζεται πιο συχνά στους αγκώνες, τους καρπούς, στο πίσω μέρος των γονάτων, στο λαιμό, στους αστραγάλους κτλ.
Πότε πρέπει να επισκεφτούμε το γιατρό;
Η επίσκεψη στο δερματολόγο κρίνεται αναγκαία όταν οι γονείς παρατηρήσουν ότι το παιδί παρουσιάζει:
Ευαισθησία και πόνος στο δέρμα που δεν του επιτρέπει να κοιμηθεί
Πώς μπορεί να διαγνωστεί η ατοπική δερματίτιδα;
Με την επίσκεψη στο δερματολόγο ζητείται το πλήρες ιστορικό του παιδιού και των γονιών, καθώς και τα συμπτώματα. Στη συνέχεια ο γιατρός προχωρά σε κλινική εξέταση. Όταν το έκζεμα δεν υποχωρεί ή είναι ιδιαίτερα επίπονο, μπορεί να χρειαστεί να γίνει και τεστ αλλεργιών, για να διαπιστωθεί ποιο αλλεργιογόνο επιδεινώνει την κατάσταση.
Πώς επηρεάζει ο καιρός την εμφάνιση της νόσου;
Η απότομες εναλλαγές των καιρικών συνθηκών μπορεί να πυροδοτήσουν την νόσο. Η έκθεση σε κρύο ξηρό ρεύμα αέρα ή σε πολύ ζεστό και υγρό καλοκαιρινό καιρό θα επιδεινώσουν το πρόβλημα.
Πόσο σοβαρή είναι η ατοπική δερματίτιδα;
Η δερματική αυτή πάθηση δεν αποτελεί απειλητική κατάσταση για τη ζωή του ατόμου. Η σοβαρότερη επιπλοκή της νόσου είναι η λοίμωξη του δέρματος και η δημιουργία ουλών. Ουσιαστικά πρόκειται για μια νόσο που μπορεί να επηρεάσει την ποιότητα ζωής του παιδιού, την ψυχολογία και τις καθημερινές του δραστηριότητες.
Πώς μπορεί να αντιμετωπιστεί η ατοπική δερματίτιδα;
Θεραπεία που να επιφέρει μόνιμη λύση δεν υπάρχει. Όμως με τη σωστή φαρμακευτική αγωγή, η πάθηση αυτή μπορεί να τεθεί υπό έλεγχο και να παραμείνει σε ύφεση, μειώνοντας την ξηρότητα και τον ερεθισμό του δέρματος. Ο γιατρός ανάλογα με τη σοβαρότητα του περιστατικού μπορεί να συστήσει:
Αλοιφές με κορτιζόνη για καταστολή της έξαρσης (για μικρή διάρκεια)
Αντιισταμινικά για μείωση του κνησμού
Κορτιζονούχα από στόματος ( όχι τόσο συχνά )
Αναστολείς της καλσινευρίνης (για μακροχρόνια θεραπεία)
Αν διαπιστωθεί ότι σχετίζεται με τροφική αλλεργία τότε συστήνεται και η αποφυγή αυτών των τροφών.
Στην συντριπτική πλειοψηφία των παιδιών η ατοπική δερματίτιδα υποχωρεί σταδιακά στη δεύτερη δεκαετία της ζωής τους. Στους ενήλικες η νόσος είναι πιο επίμονη και μπορεί να διαρκέσει εφ’ όρου ζωής.
Ουλές ραγάδες αποτελούν σημαντικά αισθητικά προβλήματα που πλήττουν κυρίως τις γυναίκες, και μπορεί κάποιες φορές να είναι παραμορφωτικές για την εμφάνιση. Οι ουλές είναι σημάδια που επιμένουν μετά την επούλωση του δέρματος από κάποιο τραυματισμό ή χειρουργική επέμβαση. Ακόμη, οι ουλές μπορεί να είναι αποτέλεσμα ενός εγκαύματος ή σοβαρής ακμής.
Η κακή επούλωση των πληγών μπορεί να εμφανίσει ουλές που είναι αντιαισθητικές ή και παραμορφωτικές. Όμως, και πληγές που επουλώνονται καλά μπορεί να δημιουργήσουν ουλές. Οι ουλές μπορεί να έχουν διαφορετικό χρώμα και υφή από το υπόλοιπο δέρμα, να είναι επηρμένες ή εμβυθισμένες και να είναι ιδιαιτέρως εμφανείς λόγω μεγέθους, σχήματος ή της θέσης στην οποία εντοπίζονται.
Οι ραγάδες ραβδώσεις  είναι γραμμοειδείς ατροφικές βλάβες του δέρματος. Παρουσιάζονται πιο συχνά στις γυναίκες. Εμφανίζονται συνήθως στους γλουτούς, τους μηρούς, την κοιλιά και τους μαστούς και αρχικά οι ραγάδες έχουν χρώμα ροζ που σταδιακά γίνεται πιο λευκό. Οι ραγάδες είναι η καταστροφή του κολλαγόνου και της ελαστίνης της επιδερμίδας λόγω πίεσής της. Οι αιτίες μπορεί να είναι κληρονομικές( κακή ελαστικότητα του δέρματος) ή μετά από εγκυμοσύνη και απότομη αυξομείωση βάρους.
Ποιες θεραπευτικές μέθοδοι υπάρχουν για τις ουλές και τις ραγάδες;
Οι διάφορες θεραπείες για τις ουλές και τις ραγάδες που εφαρμόζονται στις μέρες υπόσχονται εξαιρετικά αποτελέσματα στη βελτίωση και κάποιες φορές στην εξαφάνισή τους με τρόπο ανώδυνο και γρήγορο.
Διάφορες θεραπευτικές μέθοδοι υπάρχουν για τις ουλές, οι οποίες βέβαια εξαρτώνται από τη σοβαρότητα, τον τύπο, τη θέση και το μέγεθος της ουλής. Στις περισσότερες περιπτώσεις εφαρμόζεται μόνο μια μέθοδος, αλλά μπορεί να χρειαστεί και συνδυασμός τους για καλύτερα αποτελέσματα. Οι ουλές μπορεί να είναι απλές επιφανειακές ανωμαλίες που δεν προκαλούν σωματικές δυσμορφίες, όπως οι ουλές από την ακμή και θεραπεύονται συνήθως με την τοπική μέθοδο. Οι υπερτροφικές ουλές συχνά είναι επηρμένες, κόκκινες και μπορεί να διευρυνθούν με τα χρόνια. Τα χηλοειδή είναι μεγαλύτερα από τις υπερτροφικές ουλές, μπορεί να προκαλούν κνησμό και να εμφανίζουν πτυχώσεις. Εμφανίζονται συνήθως στο πρόσωπο, το λαιμό, το στέρνο και τους ώμους. Αναλόγως λοιπόν τις περιπτώσεις υπάρχουν και οι αντίστοιχες θεραπείες:
Τοπικές θεραπείες: Ειδικά τοπικά σκευάσματα – τζελ που βοηθούν στη θεραπεία –αποκατάσταση των επιφανειακών ουλών και του αποχρωματισμού. Επουλώνουν την πληγή και μειώνουν τη δυνατότητα του δέρματος να παράγει μη φυσιολογική χρωστική ουσία.
Ενέσιμες θεραπείες: Ο ενέσιμος τρόπος θεραπείας ενδείκνυται και για τις ρηχές και για τις πιο βαθιές ουλές. Οι ουσίες που χρησιμοποιούνται είναι το υαλουρονικό οξύ, το κολλαγόνο κ.α., οι οποίες εγχέονται στην πάσχουσα περιοχή και εξομαλύνουν τις ουλές. Τα αποτελέσματα γίνονται άμεσα ορατά και διαρκούν από 3 μήνες έως χρόνια. Για τη διατήρηση των αποτελεσμάτων απαιτούνται επαναληπτικές θεραπείες κάθε 6 μήνες με 2 χρόνια.
Επιφανειακές θεραπείες: Οι θεραπείες αυτές εξομαλύνουν τις επιφανειακές ανωμαλίες και μειώνουν την ανομοιόμορφη μελάγχρωση. Σε αυτές τις μεθόδους, αφαιρούνται οι ανώτερες στοιβάδες του δέρματος ή γίνεται αλλαγή της φύσης του ιστού. Σε αυτή την κατηγορία ανήκουν οι εξής θεραπευτικές επιλογές:
Στο χημικό Peeling χρησιμοποιούνται ειδικά διαλύματα, τα οποία ποικίλουν σε βαθμό οξύτητας, αναλόγως τη δράση που θέλουμε να επιτύχουμε. Οι ουσίες αυτές μπορούν να δράσουν αναλόγως από πολύ επιφανειακά έως πολύ βαθιά. Η επούλωση επιτυγχάνεται σε τρεις  ημέρες με τρείς εβδομάδες και τα αποτελέσματα είναι ανάλογα του βάθους διείσδυσης του χημικού peeling, δηλαδή όσο πιο βαθύ, τόσο καλύτερα τα αποτελέσματα. Εξομαλύνονται οι επιφανειακές ανωμαλίες ως προς την υφή και το χρώμα και το δέρμα αποκτά μια λεία επιφάνεια. Οι μοναδικές επιπλοκές που μπορεί να υπάρξουν είναι η υπέρχρωση ή υποχρωμία και η πιθανότητα κακής επούλωση λόγω υπερβολικής διείσδυσης στο δέρμα.
Στη δερμοαπόξεση χρησιμοποιούνται ειδικοί μικροκρύσταλλοι, οι οποίοι επιτυγχάνουν την απομάκρυνση των κατεστραμμένων ή βλαβερών κυττάρων από την επιφάνεια του δέρματος. Δηλαδή, απομακρύνεται η εξωτερική στοιβάδα της επιδερμίδας ,όπου υπάρχουν οι βλάβες. Συνιστάται για τη βελτίωση στις ουλές της ακμής με πολύ καλά αποτελέσματα. Είναι μια διαδικασία ανώδυνη και η κάθε συνεδρία διαρκεί περίπου 15 με 20 λεπτά. Ο αριθμός των συνεδριών που προτείνεται είναι από 2 έως 4, αναλόγως το πρόβλημα, με απόσταση 3 ή 4 εβδομάδες μεταξύ τους. Για τη διατήρηση των αποτελεσμάτων, καλό είναι η μικροδερμοαπόξεση να επαναλαμβάνεται κάθε 3 με 4 μήνες.
Με το laser, οι ουλές απομακρύνονται με έναν ανώδυνο και ακριβή τρόπο με πολύ καλά αποτελέσματα. Η ενέργεια του laser διεγείρει το δέρμα κάτω από την ουλή και ενεργοποιεί τους ινοβλάστες του δέρματος, ώστε να ξαναδημιουργούνται και ακόμα τονώνει την παραγωγή του κολλαγόνου. Με αυτό τον τρόπο, το δέρμα κάτω από τις ουλές πυκνώνει μέχρι να γίνει όπως το υπόλοιπο, υγιές δέρμα. Δεν απαιτείται αναισθησία, ούτε χρόνος ανάρρωσης. Συνήθως πέντε (5) συνεδρίες είναι αρκετές και τα αποτελέσματα της θεραπείας συνεχίζονται ακόμα και μετά το τέλος των θεραπειών. Βέβαια, τα αποτελέσματα εξαρτώνται και από τη σοβαρότητα της κάθε ουλής.
Η χειρουργική αποκατάσταση με προηγμένες τεχνικές συρραφής πληγών
Στη χειρουργική αποκατάσταση, οι ουλές ελαχιστοποιούνται, ώστε να μοιάζουν περισσότερο με τον τόνο και την υφή του υπόλοιπου δέρματος. Τα αποτελέσματα είναι αρκετά ικανοποιητικά, καθώς μπορεί να προσφέρει ένα πιο ωραίο αισθητικά αποτέλεσμα και να βελτιώσει μια ανεπαρκώς θεραπευμένη ουλή, αλλά δεν γίνεται να αφαιρεθεί εντελώς η ουλή. Άτομα κάθε ηλικίας μπορούν να πραγματοποιήσουν τη χειρουργική αποκατάσταση για τις ουλές και αποτελεί πολύ καλή επιλογή για όσους δεν έχουν ενεργό ακμή ή άλλες δερματικές παθήσεις στη συγκεκριμένη περιοχή και οι υπάρχουσες ουλές είναι αισθητικά ενοχλητικές σε οποιοδήποτε σημείο του σώματος. Σε περιπτώσεις που οι ουλές είναι πιο βαθιές, μπορεί να χρειαστεί μια εντομή για τη χειρουργική αφαίρεση της παλιάς ουλής και σε κάποιες άλλες συρραφή κατά στοιβάδες. Η συρραφή χρησιμοποιείται σε περιπτώσεις που η εντομή εκτείνεται στον ιστό κάτω από την επιφάνεια του δέρματος ή σε περιοχές όπου υπάρχει αυξημένη κίνηση.
Ακόμα και σήμερα, αποτελεσματική θεραπεία για τις ραγάδες δεν υπάρχει. Οι κρέμες που υπόσχονται αποτελέσματα, δεν μπορούν να διαπεράσουν την επιδερμίδα πλήρως και η δράση τους στο χόριο( η πηγή της βλάβης) του δέρματος είναι περιορισμένη. Οι ραγάδες χωρίζονται σε 2 τύπους, τις κόκκινες και τις λευκές ραγάδες. Οι κόκκινες ραγάδες υπάρχουν στα πρώιμα στάδια και είναι η αρχική βλάβη του κολλαγόνου. Αυτές οι ραγάδες ανταποκρίνονται καλύτερα στις διάφορες θεραπείες. Οι λευκές ραγάδες είναι η μη αναστρέψιμη βλάβη του κολλαγόνου και πιο ανθεκτικές στις θεραπείες. Ο μοναδικός τρόπος να βελτιωθούν οι ραγάδες λοιπόν είναι η ενεργοποίηση του κολλαγόνου, χωρίς όμως αυτό να σημαίνει ότι μπορούν να εξαφανιστούν.
Η ενέργεια του laser διεγείρει την παραγωγή κολλαγόνου και με αυτό τον τρόπο βελτιώνονται ή εξαλείφονται οι ραγάδες. Εάν στην πρώτη συνεδρία είναι επιτυχής, μπορεί να ακολουθήσουν κι άλλες με μεσοδιάστημα 6 εβδομάδων, μέχρι να πετύχουμε το επιθυμητό αποτέλεσμα. Οι ραγάδες συνεχίζουν να βελτιώνονται και μετά τη θεραπεία του laser.
Το χημικό peeling προκαλεί κι αυτό διέγερση των ινοβλαστών και του κολλαγόνου, σημαντικός παράγοντας για να εξαλειφθούν οι ραγάδες. Εφαρμόζεται μια (1) φορά το μήνα για 6 μήνες και έχει καλύτερα αποτελέσματα στις κόκκινες ραγάδες.
Αυτόλογη μεσοθεραπεία (PRP) και βλαστοκύτταρα
Στην αυτόλογη μεσοθεραπεία γίνεται έγχυση ενεργοποιημένων αιμοπεταλίων του αίματος κάτω από το δέρμα και έχει εξαιρετικά αποτελέσματα στην ενεργοποίηση του κολλαγόνου. Η θεραπεία για τις ραγάδες μπορεί να γίνει είτε αποκλειστικά με PRP, είτε με το συνδυασμό βλαστοκυττάρων, τα ποία ενισχύουν περισσότερο την επανορθωτική δράση της θεραπείας. Τα αποτελέσματα γίνονται ορατά συνήθως μετά από 2 με 4 συνεδρίες.
Η δερμοαπόξεση και τα τοπικά ρετινοειδή
Και οι δύο αυτές τεχνικές μπορούν να εφαρμοστούν για να αντιμετωπίσουμε τις ραγάδες, με φτωχά όμως αποτελέσματα.
Τα κονδυλώματα αποτελούν ένα από τα πιο γνωστά σεξουαλικώς μεταδιδόμενα νοσήματα, που οφείλονται στον ιό των Ανθρωπίνων Θηλωμάτων (HPV). Σύμφωνα με έρευνες το μεγαλύτερο ποσοστό των ενεργών σεξουαλικώς ατόμων, θα έρθουν σε επαφή με κάποιο τύπο του ιού, σε μια φάση της ζωής τους.
Τα κονδυλώματα είναι καλοήθη ογκίδια μικρού μεγέθους, στο χρώμα του δέρματος ή ερυθρά. Συνήθως εμφανίζονται στην πρωκτογεννητική περιοχή ανδρών και γυναικών. Υπάρχουν περιπτώσεις που μπορεί να εντοπιστούν εσωτερικά στην περιοχή του τραχήλου της μήτρας. Η διάγνωσή τους γίνεται με το τεστ ΠΑΠ.
Σε ποιες κατηγορίες χωρίζονται τα κονδυλώματα;
Τα κονδυλώματα εμφανίζονται σε διάφορα μεγέθη μεμονωμένα ή πολλά μαζί και χωρίζονται σε χαμηλού, μεσαίου, υψηλού και αβέβαιου κινδύνου. Υπάρχουν περισσότεροι από εκατό τύποι κονδυλωμάτων από τους οποίους ελάχιστοι είναι υψηλού κινδύνου.
Με ποια συμπτώματα εκδηλώνονται τα κονδυλώματα;
Στις περισσότερες περιπτώσεις τα κονδυλώματα δεν συνοδεύονται από συμπτώματα, με αποτέλεσμα τα άτομα να είναι φορείς του ιού χωρίς να το γνωρίζουν. Ανάλογα με την περιοχή στην οποία εμφανίζονται και το μέγεθός τους, μπορεί να προκαλέσουν φαγούρα, εκκρίσεις ή ερεθισμό. Σε πολλές περιπτώσεις είναι τόσο μικρά που δεν φαίνονται με γυμνό μάτι. Όταν ένα άτομο διαγνωστεί με κονδυλώματα, πρέπει να ακολουθήσει κατάλληλη θεραπεία ώστε οι βλάβες να μην προλάβουν να επεκταθούν. Συνήθως τα συμπτώματα εμφανίζονται τους πρώτους μήνες μετά την επαφή με άτομο που έχει μολυνθεί.
Πώς μπορούν να διαγνωστούν τα κονδυλώματα;
Όταν οι βλάβες είναι εξωτερικές, τότε ο γιατρός μπορεί να τις εντοπίσει και με γυμνό μάτι. Στις γυναίκες στις οποίες τα κονδυλώματα εντοπίζονται στον κόλπο, η διάγνωση μπορεί να γίνει με το τεστ ΠΑΠ και την εξέταση της κολποσκόπησης.
Υπάρχουν και εξετάσεις που περιλαμβάνουν την ανάλυση του DNA του ιού και μας δίνουν πληροφορίες σχετικά με τον τύπο του ιού και το στάδιο της λοίμωξης. Από τη στιγμή που ο ιός μεταδοθεί, μέσα λίγες εβδομάδες έως και δώδεκα μήνες τα κονδυλώματα αρχίζουν να εμφανίζονται.
Πώς μπορούν να αντιμετωπιστούν τα κονδυλώματα;
Μόλις γίνει η διάγνωση ο γιατρός θα συστήσει και την κατάλληλη θεραπεία. Για παράδειγμα για τα οξυτενή κονδυλώματα χορηγείται φαρμακευτική αγωγή. Άλλες θεραπείες είναι:
Κρυοπηξία: αποτελεί μια από τις πιο γνωστές μεθόδους, κατά την οποία χρησιμοποιείται υγρό άζωτο για να καταστραφούν τα κονδυλώματα μέσω ψύξης. Συστήνεται σε περιπτώσεις μικρών κονδυλωμάτων. Συνήθως απαιτούνται περισσότερες από μια συνεδρίες. Η μέθοδος αυτή μειονεκτεί διότι δημιουργούνται ουλές μετά τη θεραπεία.
Διαθερμία: αρχικά εφαρμόζεται διάλυμα ξυλοκαϊνης για τοπική αναισθησία, και οι βλάβες εξαλείφονται με ηλεκτροδιαθερμία. Και αυτή η θεραπεία μπορεί να αφήσει ουλές και υπερχρωμίες, ενώ χρειάζονται επαναληπτικές συνεδρίες.
Laser: πρόκειται για την πιο σύγχρονη μέθοδο αντιμετώπισης των κονδυλωμάτων. Σημαντικό πλεονέκτημα αποτελεί η πλήρης εξάλειψη των βλαβών σε μια μόνο συνεδρία. Είναι μια ανώδυνη μέθοδος που γίνεται με τοπική αναισθητική κρέμα και χτυπά μόνο τα κονδυλώματα, αφήνοντας στην υπόλοιπη υγιή περιοχή του δέρματος ανέπαφη. Το διάστημα ανάρρωσης είναι πολύ μικρό και δεν εμφανίζονται ουλές.
Τριχλωροξικό οξύ-Ποδοφυλλίνη: ο γιατρός εφαρμόζει αυτά τα οξέα στις περιοχές που έχουν εμφανιστεί τα κονδυλώματα.
Υπάρχει τρόπος πρόληψης των κονδυλωμάτων;
Σε ποσοστό περίπου 70% το προφυλακτικό μπορεί να μειώσει τον κίνδυνο μετάδοσης των κονδυλωμάτων, αλλά δεν μπορεί να προστατεύσει από την επαφή με κονδυλώματα που βρίσκονται στις γύρω περιοχές.
Η εναλλαγή πολλών ερωτικών συντρόφων αυξάνει την πιθανότητα μετάδοσης του ιού.
Το εμβόλιο παρέχει προστασία από κάποιους τύπους του ιού που σχετίζονται με τον καρκίνο του τραχήλου της μήτρας.
Αν κάποιος εμφανίσει κονδυλώματα θα τα έχει για πάντα;
Το ανοσοποιητικό σύστημα του ατόμου μπορεί να καταπολεμήσει τον ιό, με αποτέλεσμα τα κονδυλώματα να μην εμφανιστούν. Στην περίπτωση που εμφανιστούν, τα κονδυλώματα μπορούν να αντιμετωπιστούν και να αφαιρεθούν, ο ίδιος ο ιός όμως θα παραμείνει στον οργανισμό γιατί έχει μολύνει τα κύτταρα. Ακόμη και μετά την αφαίρεση, υπάρχουν περιπτώσεις που τα κονδυλώματα μπορεί να εμφανιστούν ξανά, όταν για παράδειγμα μειωθεί η άμυνα του οργανισμού.
Η ψωρίαση είναι μια δερματική πάθηση που μπορεί να μας τρομάξει αν δεν γνωρίζουμε τι ακριβώς είναι. Συνήθως εμφανίζεται σε άτομα ηλικίας από 20 έως 35 ετών και προσβάλλει εξίσου άνδρες και γυναίκες. Η ψωρίαση δεν είναι μεταδοτική νόσος και μπορεί να οφείλεται σε πολλούς παράγοντες. Στις περισσότερες περιπτώσεις εμφανίζεται στην περιοχή των αγκώνων και των γονάτων, αλλά μπορεί να εκδηλωθεί και στο πρόσωπο ή τον λαιμό.
Η ψωρίαση εκδηλώνεται με τη μορφή ερυθρών πλακών και απολέπιση του δέρματος. Αυτό που ουσιαστικά συμβαίνει είναι πως το δέρμα αντικαθίσταται με ταχύτερους ρυθμούς, με αποτέλεσμα η ανανέωση των κερατινοκυττάρων να διαρκεί μόλις τέσσερις μέρες. Έτσι, παρατηρείται υπερκεράτωση, δηλαδή πάχυνση της επιδερμίδας.
Ψωρίαση: Ποιοι οι τύποι;
Ψωρίαση κατά πλάκας: αποτελεί τον πιο συνηθισμένο τύπο και εκδηλώνεται με τη μορφή πλακών από παχιά λέπια. Δεν προκαλεί κνησμό, και εμφανίζεται πιο συχνά στους αγκώνες, τα γόνατα και το κεφάλι.
Σταγονοειδής ψωρίαση: είναι μια αρκετά σπάνια μορφή, που εκδηλώνεται σε παιδιά και νεαρά άτομα μετά από στρεπτοκοκκική λοίμωξη του φάρυγγα. Οι πλάκες μοιάζουν με σταγόνες και είναι πολύ μικρές σε μέγεθος. Αυτός ο τύπος υποχωρεί μέσα σε λίγους μήνες με τοπική θεραπεία.
Ψωριασική ονυχία: αυτή η μορφή εκδηλώνεται συνήθως σε άτομα που έχουν ψωρίαση δέρματος. Προτιμά τα ενήλικα άτομα. Ο ασθενής παρατηρεί αλλαγές στο χρώμα των νυχιών (λευκονυχία) και ευθραυστότητα.
Φλυκταινώδης ψωρίαση: παρουσιάζεται με τη μορφή φλυκταινών και χωρίζεται σε γενικευμένη (που εκδηλώνεται σε όλο το σώμα) και εντοπισμένη (που εκδηλώνεται σε παλάμες και χέρια). Η γενικευμένη ψωρίαση μπορεί να εμφανίσει οξεία ή υποξεία πορεία και να απειλήσει ακόμα και τη ζωή του ασθενή.
Ψωριασική αρθρίτιδα: εκδηλώνεται σε ένα ποσοστό των ασθενών με ψωρίαση και προσβάλλει εξίσου γυναίκες και άνδρες μεγαλύτερων ηλικιών.
Ερυθροδερμική ψωρίαση: αποτελεί μια σοβαρή μορφή της νόσου και εκδηλώνεται με ερυθρότητα σε όλο το δέρμα, πυρετό και αίσθημα κόπωσης. Ασθενείς με αυτό τον τύπο πρέπει να απευθύνονται άμεσα στο δερματολόγο.
Ανάστροφη ψωρίαση: είναι συχνότερη σε άτομα μεγαλύτερης ηλικίας και εντοπίζεται στις μηροβουβωνικές, μασχαλιαίες και υπομαζικές περιοχές. Εμφανίζεται με τη μορφή αφοριζόμενων ερυθηματωδών παλκών.
Σε ποιες αιτίες οφείλεται η ψωρίαση;
Η ψωρίαση είναι μια πολυπαραγοντική νόσος, που προκύπτει από κάποια διαταραχή του ανοσοποιητικού συστήματος. Υπάρχουν ορισμένοι παράγοντες που μπορεί να πυροδοτήσουν εκδήλωση της ασθένειας:
Κληρονομικότητα: παίζει σημαντικό αλλά όχι καθοριστικό ρόλο στην εμφάνιση της νόσου
Ορμονικές διαταραχές: κατά την περίοδο της εμμηνόπαυσης ή κατά την έναρξη της έμμηνου ρύσεως μπορεί παρατηρηθεί έξαρση της νόσου
Στρεπτοκοκκικές λοιμώξεις: πυροδοτούν τη σταγονοειδή ψωρίαση
Φαρμακευτική αγωγή: σκευάσματα που περιέχουν ιντερφερόνη ή λίθιο μπορεί να επιβαρύνουν την ψωρίαση
Ψυχολογικοί λόγοι: το άγχος και το στρες μπορεί να επιδεινώσουν την κατάσταση
Άλλοι παράγοντες: το κάπνισμα και το αλκοόλ επιβαρύνουν την ψωρίαση
Με ποια συμπτώματα εκδηλώνεται η ψωρίαση;
Τα συμπτώματα του ασθενή με ψωρίαση παρουσιάζουν κατά διαστήματα ύφεση ή όξυνση. Ο ασθενής παρατηρεί:
κνησμό και αίσθημα καύσου
αλλαγές στο χρώμα και την ποιότητα των νυχιών
Πώς γίνεται η διάγνωση της πάθησης;
Με την επίσκεψη στο δερματολόγο, ο ασθενής δίνει το πλήρες ιστορικό του και πληροφορίες σχετικά με το οικογενειακό ιστορικό, τη λήψη φαρμάκων, τα ακριβή συμπτώματα. Στη συνέχεια ο γιατρός προχωρά σε κλινική εξέταση για να ελέγξει τις περιοχές στις οποίες εκδηλώνεται η ψωρίαση, την ερυθρότητα του δέρματος, το είδος των κηλίδων κτλ. Φυσικά ζητούνται και κάποιες εργαστηριακές εξετάσεις ή βιοψία δέρματος για να αποκλείσουν άλλες δερματικές παθήσεις.
Ποιες οι θεραπείες για την αντιμετώπιση της ψωρίασης;
Η αντιμετώπιση της ψωρίασης εξαρτάται από τον τύπο της νόσου, τη σοβαρότητα και την ανταπόκριση του οργανισμού στη θεραπεία. Πρέπει να τονίσουμε πως η θεραπεία μπορεί να αντιμετωπίσει τα συμπτώματα και να βελτιώσει την κατάσταση του ασθενή, αλλά δεν αποτελεί οριστική λύση. Η θεραπεία μπορεί να είναι:
τοπική: εφαρμογή αλοιφών όπως κορτικοστεροειδή
συστηματική: λήψη φαρμάκων (από το στόμα) που καθυστερούν τον πολλαπλασιασμό των δερματικών κυττάρων και αντιμετωπίζουν τα συμπτώματα του ασθενή. Αυτή η θεραπεία συστήνεται σε σοβαρά περιστατικά
φωτοθεραπεία: παράλληλα με τη λήψη φαρμάκων ή και χωρίς φαρμακευτική αγωγή, χορηγείται υπεριώδης ακτινοβολία στο δέρμα
βιολογικοί παράγοντες: αποτελούν μια νέα μορφή θεραπείας που προσφέρει γρήγορα αποτελέσματα. Αυτό το είδος φαρμάκων στοχεύει στο ανοσοποιητικό σύστημα και αναστέλλει την απελευθέρωση των κυτοκινών που είναι υπεύθυνες για την εκδήλωση της νόσου. Χορηγούνται σε ενέσιμη μορφή.
Ο ασθενής με ψωρίαση χρήζει θεραπείας σε όλη τη διάρκεια της ζωής του και πιο συγκεκριμένα τα διαστήματα που η νόσος είναι σε έξαρση. Ο δερματολόγος ανάλογα με το περιστατικό συστήνει και την αντίστοιχη θεραπεία. Μέσα σε ένα μικρό χρονικό διάστημα από την έναρξή της, η ποιότητα ζωής του ατόμου βελτιώνεται και τα συμπτώματα της νόσου υποχωρούν.
Τι πρέπει να προσέξει ο ασθενής με ψωρίαση;
Το άτομο που νοσεί είναι καλό να προτιμά τα ξηρά κλίματα που δρουν ευεργετικά σε τέτοιες περιπτώσεις. Η υγρασία και το κρύο επιδεινώνουν τα συμπτώματα της πάθησης. Πολύ σημαντικό κομμάτι είναι και η ψυχολογία του ασθενή. Το άγχος και το στρες πυροδοτούν την ψωρίαση. Γι΄ αυτό και το άτομο είναι καλό να παραμένει ήρεμο. Τέλος, η σωστή ενυδάτωση του δέρματος βοηθά στη διατήρηση της υγείας της επιδερμίδας.
Οι πανάδες είναι δερματικές βλάβες, μεγαλύτερες από τις κηλίδες,  πιο ανοιχτόχρωμες-καφέ ή κιτρινωπές- και με ασαφές σχήμα. Οι πανάδες χαρακτηρίζονται από την αυξημένη παραγωγή και μεταφορά των μελανοσωμάτων στα κερατινοκύτταρα και την αύξηση των μελανοκυττάρων. Εμφανίζονται συνήθως στην περιοχή του προσώπου (μέτωπο, παρειές, άνω χείλος) και οφείλονται σε κάποια ορμονική διαταραχή, την εγκυμοσύνη ή τη λήψη και χρήση φαρμάκων, τα οποία αυξάνουν τη φωτοευαισθησία του δέρματος. Επίσης, ένας ακόμα σημαντικός παράγοντας εμφάνισής τους είναι η έκθεση στην ηλιακή ακτινοβολία γι αυτό και το πρόβλημα γίνεται έντονα ορατό το καλοκαίρι, ενώ του φθινοπωρινούς και χειμερινούς μήνες υποχωρούν μερικώς ή τελείως.
Πώς δημιουργούνται οι πανάδες;
Οι πανάδες οφείλονται σε τρεις σημαντικούς παράγοντες. Αυτοί είναι οι ορμονικές διαταραχές, φάρμακα που αυξάνουν τη φωτοευαισθησία και την ηλιακή ακτινοβολία. Αναλυτικότερα:
Ορμονικές διαταραχές: Οι πανάδες επηρεάζονται σημαντικά από τις διάφορες ορμονικές διαταραχές που συμβαίνουν κατά τη διάρκεια της εγκυμοσύνης, την κακή λειτουργία του θυρεοειδούς και την εμμηνόπαυση. Κατά τη διάρκεια της εγκυμοσύνης, οι πανάδες που θα εμφανιστούν, εξαφανίζονται συνήθως μερικούς μήνες μετά τον τοκετό. Εάν δεν υποχωρήσουν και επιμείνουν και μετά το τέλος της γαλουχίας, οι πανάδες μπορεί να επιδεινωθούν μετά τη λήψη αντισυλληπτικών. Κατά τη διάρκεια της εγκυμοσύνης παρατηρείται αυξημένη συχνότητα πανάδων και αλλαγές στο χρώμα των σπίλων, γεγονός που οφείλεται στην απάντηση των μελανοκυττάρων στα οιστρογόνα που κυκλοφορόν στον οργανισμό. Μετά τον τοκετό ή τη διακοπή των αντισυλληπτικών μπορεί να σημειωθούν υφέσεις των πανάδων. Επίσης, σε πολλές περιπτώσεις οι πανάδες υποχωρούν μετά την εμμηνόπαυση.
Φάρμακα: Υπάρχουν κάποιες κατηγορίες φαρμάκων που συμβάλλουν στην ανάπτυξη και εμφάνιση των πανάδων στο δέρμα. Αυτά είναι τα αντισυλληπτικά, τα περισσότερα φάρμακα κατά της ακμής, ορισμένα αντιβιοτικά( τετρακυκλίνες, σουλφαναμίδες), τα αντιεπιληπτικά και ορισμένα καλλυντικά σε συνδυασμό με την έκθεση στην ηλιακή ακτινοβολία.
Η ηλιακή ακτινοβολία: Η έκθεση στην ηλιακή ακτινοβολία είναι ένας από τους σημαντικότερους παράγοντές, ώστε να δημιουργηθούν πανάδες στο δέρμα. Πολλά άτομα δεν γνωρίζουν την επικινδυνότητα της υπεριώδους ακτινοβολίας στο δέρμα και τη βλαβερή επίδρασή της. Η έκθεση στην υπεριώδη ακτινοβολία του ήλιου (UVA) οδηγεί στην υπερλειτουργία των μελανοσωμάτων, με αποτέλεσμα τη θερμική βλάβη του δέρματος.
Πώς μπορούμε να αποφύγουμε τη δημιουργία πανάδων;
Η πρόληψη για τη μη δημιουργία πανάδων είναι η αποφυγή έκθεσης στον ήλιο, καθώς είναι ο σημαντικότερος παράγοντας εμφάνισής τους. Όταν είμαστε εκτεθειμένοι στον ήλιο, απαραίτητα είναι η χρήση αντηλιακών προϊόντων, καπέλου και γυαλιών ηλίου. Το αντηλιακό θα πρέπει να έχει δείκτη προστασίας τουλάχιστον 30 και να γίνεται συστηματική εφαρμογή του.
Πώς διαγιγνώσκονται οι πανάδες;
Οι πανάδες διαγιγνώσκονται εύκολα εξ αιτίας της χαρακτηριστικής τους όψης στο πρόσωπο. Μπορούν να διαγνωστούν και με γυμνό μάτι, παρ’ όλα αυτά η χρήση μαύρου φωτός ή λάμπας Woods(340-400nm) βοηθά σημαντικά στη διάγνωση. Τις περισσότερες φορές διαγιγνώσκονται μικτές πανάδες, δηλαδή πανάδες που εντοπίζονται και στην επιδερμίδα και στις βαθύτερες στοιβάδες του δέρματος. Σπανίως γίνεται βιοψία και αν γίνει, πραγματοποιείται για τον αποκλεισμό υπερμελάγχρωσης του δέρματος.
Με ποιο τρόπο αντιμετωπίζονται οι πανάδες;
Οι πανάδες μπορούν να αντιμετωπιστούν με διάφορους τρόπους. Το φάσμα των θεραπειών αντιμετώπισης κυμαίνεται από τις κοινές τοπικές θεραπείες με κρέμες έως τη δερμοαπόξεση με μικροκρυστάλλους. Αναλυτικότερα οι θεραπείες έχουν ως εξής:
Κοινές τοπικές θεραπείες: Στις κοινές τοπικές θεραπείες για την καταπολέμηση των πανάδων εφαρμόζονται αποχρωματιστικές κρέμες που περιέχουν υδροκινόνη, αζελαϊκό οξύ, κογικό οξύ και τοπικά ρετινοειδή. Οι αλοιφές που περιέχουν υδροκινόνη είναι ιδιαίτερα αποτελεσματικές για τη λεύκανση του δέρματος. Εφαρμόζονται τοπικά στις πανάδες δύο φορές τη μέρα και η βελτίωση τους παρατηρείται μετά από 4 με 6 εβδομάδες. Το αποτέλεσμα σταθεροποιείται περίπου στους 4 μήνες. Οι παρενέργειες που ενδέχεται να υπάρξουν είναι ένας προσωρινός ερεθισμός του δέρματος. Μόνο σε περιπτώσεις χρήσης υδοκινίνης σε υψηλές συγκεντρώσεις για μεγάλο χρονικό διάστημα μπορεί να εμφανιστεί ο κίνδυνος ωχρόνοσης(μόνιμος αποχρωματισμός του δέρματος). Το αζελαϊκό οξύ έχει αντιπολλαπλασιαστική και κυτταροτοξική δράση επάνω στα μελανινοκύτταρα, είναι το ίδιο αποτελεσματικό με την υδροκινόνη με έναν ελαφρώς υψηλότερο δείκτη τοπικού ερεθισμού. Τα ρετινοειδή είναι παράγωγα της βιταμίνης Α και δρουν ενισχυτικά διείσδυσης όταν χρησιμοποιούνται μαζί με τη υδροκινόνη. Οι πιο γνωστές παρενέργειές τους είναι το τσούξιμο, η ξηρότητα και το ξεφλούδισμα.
Χημικό peeling: Οι πανάδες καταπολεμούνται με την εφαρμογή του χημικού peeling, στο οποίο χρησιμοποιούνται χημικά διαλύματα, όπως τριχλωροξικό οξύ και γλυκολικό οξύ. Μπορεί να συνδυαστεί και με άλλες τοπικές θεραπείες και το καλύτερο χρονικό διάστημα έναρξής του είναι μετά το καλοκαίρι. Το χημικό διάλυμα απλώνεται στο δέρμα και προκαλεί ελεγχόμενο χημικό έγκαυμα, το οποίο αφαιρεί τις κατεστραμμένες εξωτερικές στοιβάδες. Δεν απαιτείται αναισθησία, καθώς ο πόνος είναι ελάχιστος. Μπορεί αν ο/ η ασθενής το θελήσει να χρησιμοποιηθεί μια τοπική αναισθητική κρέμα. Η διαδικασία διαρκεί 10 με 15 λεπτά. Καλό είναι να αποφεύγεται σε σκουρόχρωμες επιδερμίδες.
Laser CO2: Με τη χρήση του Laser CO2 επιτυγχάνεται η αφαίρεση του τμήματος του δέρματος που παρουσιάζονται οι πανάδες. Πριν και μετά τη θεραπεία με laser CO2 θα πρέπει να αποφεύγεται η έκθεση στον ήλιο για 4 με 6 εβδομάδες, καθώς και κατά τη διάρκεια της θεραπείας. Με τη χρήση laser CO2 μειώνεται ο βαθμός ανάπτυξης των πανάδων, παρ’ όλα αυτά δεν εμποδίζεται η ανάπτυξη νέων. Το μεγαλύτερο ποσοστό των επιφανειακών βλαβών ανταποκρίνεται γρήγορα και υποχωρούν συνήθως από την πρώτη θεραπεία. Κάποιες μπορεί να χρειαστούν και δεύτερη συνεδρία και σπανίως τρίτη. Και στην περίπτωση του laser, όπως στο χημικό Peeling, καλό είναι να μην εφαρμόζεται σε σκουρόχρωμες επιδερμίδες.
Fractional laser CO2: Η εφαρμογή αυτής της θεραπείας ενδείκνυται για τις πιο βαθιές πανάδες, καθώς η δέσμη του laser εισχωρεί εις βάθος στον υποδόριο ιστό.
Δερμοαπόξεση με μικροκρυστάλλους: Σε αυτή τη θεραπεία εφαρμόζεται τοπικό σκεύασμα λευκαντικών ουσιών με συστατικά την υδροκινόνη, την ισοτρετινοίνη, την κορτιζόνη, το αζελαϊκό οξύ και τη βιταμίνη C.
Σε ποια σημεία του σώματος εμφανίζονται συχνότερα οι πανάδες;
Οι πανάδες εμφανίζονται κυρίως στο πρόσωπο (μέτωπο, παρειές, άνω χείλος, μύτη) και κάποιες φορές στο λαιμό και την εξωτερική πλευρά των βραχιόνων. Παρουσιάζονται σε μεγαλύτερο ποσοστό στις γυναίκες και σε άτομα με σκουρόχρωμο δέρμα, λόγω της αυξημένης παραγωγής μελανίνης.
Οι πανάδες έχουν σχέση με τις κηλίδες που εμφανίζονται στο δέρμα με το πέρασμα των χρόνων;
Οι κηλίδες των ηλικιωμένων εντοπίζονται κυρίως στα χέρια, αλλά μπορεί να υπάρχουν και στα πόδια, την πλάτη, το πρόσωπο. Δεν σχετίζονται με τις πανάδες, καθώς δημιουργούνται από υπερτροφικά μελανοκύτταρα λόγω γήρανσης του δέρματος και έχουν χρώμα καφέ ή μαύρο.
Υπάρχουν διαφορετικοί τύποι πανάδων; Ποιοι είναι αυτοί;
Οι πανάδες διακρίνονται σε 4 τύπους, με βάση τον αποχρωματιμό ή τον υπερχρωματισμό των σημείων που εμφανίζονται:
Επιδερμικός τύπος: Εκδηλώνεται στις επιφανειακές στοιβάδες του δέρματος, με την παρουσία περίσσιας μελανίνης.
Δερματικός τύπος: Χαρακτηρίζεται από την παρουσία μελανοφάγων, κυττάρων που τρώνε τη μελανίνη, στο κυρίως δέρμα.
Μικτός τύπος: Ο μικτός τύπος συνδυάζει τον επιδερμικό με το δερματικό τύπο.
Ανώνυμος τύπος: Παρουσιάζεται σε άτομα με σκούρα επιδερμίδα και χαρακτηρίζεται από την περίσσια ποσότητα μελανοφάγων στο δέρμα.
Η κυτταρίτιδα είναι ένα συνηθισμένο αισθητικό πρόβλημα που οι περισσότερες γυναίκες καλούνται να αντιμετωπίσουν, ανεξαρτήτως βάρους. Η συσσώρευση του τοπικού λίπους είναι κάτι το οποίο ευνοεί την εμφάνιση ή επιδεινώνει την κατάστασή της.
Δημιουργείται από την κακή τοπική αιμάτωση, η οποία έχει ως αποτέλεσμα τα λιποκύτταρα της περιοχής να μην τρέφονται καλά. Έτσι, αντί ο οργανισμός να καίει το λίπος, το αποθηκεύει στα λιποκύτταρα που έχουν ανάγκη να τραφούν. Στην κυτταρίτιδα το δέρμα αλλάζει η όψη του και μοιάζει με «φλούδα πορτοκαλιού»., αποτέλεσμα της ανώμαλης συγκέντρωσης λίπους και νερού μεταξύ του δέρματος και του υποδόριου ιστού. Στα σημεία λοιπόν που εμφανίζεται η κυτταρίτιδα, ο συνδετικός ιστός χάνει την ελαστικότητά του και εμφανίζονται στο δέρμα «λακκούβες» και «λακκάκια».
Τα πιο συνηθισμένα σημεία που εμφανίζεται είναι οι μηροί, οι γλουτοί, οι γάμπες, το στομάχι και το εσωτερικό των μπράτσων. Ωστόσο, η κυτταρίτιδα δεν αποτελεί αποκλειστικό πρόβλημα των γυναικών, καθώς και ένα ποσοστό αντρών πάσχει από αυτήν.
Πού οφείλεται η κυτταρίτιδα;
Η κυτταρίτιδα δεν οφείλεται μόνο στα επιπλέον κιλά που μπορεί να έχει μια γυναίκα. Υπάρχουν διάφοροι παράγοντες που ευνοούν την εμφάνισή της όπως :
Η κακή διατροφή: Από τα βασικότερα αίτια δημιουργίας της κυτταρίτιδας. Είναι η κακή διατροφή. Η διατροφή πλούσια σε κορεσμένα λίπη, υδατάνθρακες, ζάχαρη, ανθρακούχα αναψυκτικά, αλάτι, η καφεΐνη, η κατανάλωση αλκοόλ και η έλλειψη νερού, αφυδατώνουν τον οργανισμό και δημιουργούν κατακράτηση υγρών και κυτταρίτιδα. Το πολύ νερό, τα λαχανικά και η μείωση του αλατιού, βοηθούν στη μείωση της κυτταρίτιδας.
Η καθιστική ζωή και έλλειψη σωματικής άσκησης: Δύο βασικοί παράγοντες που ευνοούν την κυτταρίτιδα. Στις περισσότερες περιπτώσεις, οι γυναίκες που εμφανίζουν κυτταρίτιδα, δεν ασκούνται επαρκώς και κάνουν δουλειά γραφείου, όπου κάθονται πολλές ώρες κατά τη διάρκεια της ημέρας. Το περπάτημα και η αερόβια άσκηση είναι ιδανικά για την καύση του λίπους και την μείωση της κυτταρίτιδας.
Η κληρονομικότητα: Στην εμφάνιση της κυτταρίτιδας παίζει σημαντικό ρόλο η κληρονομικότητα. Έτσι, εάν έχει η μητέρα κυτταρίτιδα, υπάρχει πιθανότητα να εμφανίσουν και οι κόρες.
Η παχυσαρκία: Στα παχύσαρκά άτομα η συσσώρευση και η παγίδευση των λιποκυττάρων κάτω από την επιδερμίδα είναι πολύ πιο έντονη και γι αυτό το λόγο οι πιθανότητες εμφάνισης κυτταρίτιδας είναι πολύ περισσότερες.
Το κάπνισμα: Οι γυναίκες που καπνίζουν είναι πιο πιθανό να εμφανίσουν κυτταρίτιδα.
Οι ορμονικές διαταραχές: Κατά τη διάρκεια της εγκυμοσύνης και της εμμηνόπαυσης, συμβαίνουν διάφορες ορμονικές αλλαγές. Ακόμα, η λήψη αντισυλληπτικών δημιουργεί κατακράτηση υγρών και εμφάνιση κυτταρίτιδας. Υπάρχει επίσης πιθανότητα και οι άντρες με ορμονικές διαταραχές, όπως μειωμένη έκκριση τεστοστερόνης να εμφανίσουν κυτταρίτιδα.
Οι διαταραχές της λεμφικής και της αιματικής κυκλοφορίας: Άτομα με αυτές τις διαταραχές εμφανίζουν συχνά κυτταρίτιδα. Η σωματική άσκηση βελτιώνει την λεμφική και την αιματική ροή.
Κυτταρίτιδα :Ποια τα στάδια;
Τα στάδια της κυτταρίτιδας είναι 3 και αυτά ορίζουν τη σοβαρότητα της κατάστασης:
Κυτταρίτιδα Α σταδίου: Γίνεται εμφανής μόνο εάν πιέσουμε την περιοχή
Κυτταρίτιδα Β σταδίου: Είναι μετρίου βαθμού και φαίνεται μόνο σε όρθια στάση
Κυτταρίτιδα Γ σταδίου: Μεγάλου βαθμού κυτταρίτιδα, που είναι εμφανής και σε όρθια και σε ξαπλωτή στάση.
Ποιες θεραπείες υπάρχουν για την κυτταρίτιδα;
Πέρα από τη σωστή διατροφή και τη φυσική άσκηση που είναι πολύ σημαντικές για τη μείωση της κυτταρίτιδας, υπάρχουν και οι θεραπείες που βοηθούν σημαντικά στην καταπολέμησή της. Κάποιες από αυτές είναι οι εξής:
Η μεσοθεραπεία: Στη μεσοθεραπεία γίνεται έγχυση ουσιών κάτω από την επιδερμίδα. Οι ουσίες αυτές έχουν λιποδιαλυτικές δράσεις, δρουν στοχευμένα στα λιποκύτταρα του υποδορίου ιστού και έτσι βοηθούν στην αντιμετώπιση της κυτταρίτιδας. Υπάρχουν δύο μορφές μεσοθεραπείας, η ενέσιμη και η μεσοθεραπεία χωρίς ενέσεις. Στη μεσοθεραπεία με ενέσιμη μορφή χρησιμοποιούνται ουσίες που βοηθούν στην αντιμετώπιση της κυτταρίτιδας, όπως καφεΐνη, αμινοξέα, αντιοξειδωτικοί παράγοντες κ.α. Ο ενέσιμος τρόπος μεσοθεραπείας είναι ο τρόπος που μπορούν να φτάσουν οι συγκεκριμένες ουσίες στον υποδόριο ιστό. Είναι μια γρήγορη και ανώδυνη μέθοδος αντιμετώπισης της κυτταρίτιδας, χωρίς παρενέργειες και με άμεση επιστροφή του ασθενούς στις καθημερινές του δραστηριότητες. Η μοναδική επιπλοκή της θεραπείας αυτής είναι οι μελανιές που μπορεί να εμφανιστούν εξαιτίας των βελόνων. Τα αποτελέσματα είναι ορατά από τη δεύτερη κιόλας συνεδρία. Απαιτούνται περίπου 6 με 8 συνεδρίες ανά 15 ημέρες και είναι ιδανική για την αντιμετώπιση της κυτταρίτιδας Α και Β σταδίου. Στη μη ενέσιμη μεσοθεραπεία οι λιποδιαλυτικές ουσίες μεταφέρονται διαδερμικά χωρίς τη χρήση βελόνων. Οι ουσίες αυτές εισχωρούν στις εσωτερικές στοιβάδες του δέρματος με τη βοήθεια μας συσκευής μικρορευμάτων. Απαιτούνται το λιγότερο 5 συνεδρίες και οι ουσίες που χρησιμοποιούνται είναι ανάλογες του μεγέθους του προβλήματος.
Τα νήματα: Τα νήματα είναι μια ασφαλής μέθοδος που μειώνει την κυτταρίτιδα και τη χαλάρωση χωρίς χειρουργείο. Για την τοποθέτηση των νημάτων δεν χρειάζεται ολική αναισθησία , παρά μόνο τοπική στα σημεία εισόδου της βελόνας, καθώς οι βελόνες που χρησιμοποιούνται και φέρουν το νήμα στο εσωτερικό τους είναι πολύ λεπτές. Όταν αφαιρεθούν οι βελόνες από το δέρμα, το εσωτερικό νήμα μένει στη θέση του, έτσι δημιουργείται ένα πλέγμα κάτω από το δέρμα που βοηθά στην ανύψωση των πεσμένων περιοχών του σώματος. Με αυτό τον τρόπο η επιδερμίδα τεντώνεται και η «όψη πορτοκαλιού» εξαφανίζεται άμεσα. Μπορεί να εφαρμοστεί στους γλουτούς, τους μηρούς, στα γόνατα και τους προσαγωγούς. Η συνεδρία διαρκεί 30 με 40 λεπτά, η επιστροφή στις καθημερινές δραστηριότητες είναι άμεση και δεν υπάρχουν επιπλοκές, παρά μόνο κάποιες μελανιές στα σημεία εφαρμογής τους. Τα νήματα, εκτός ότι καταπολεμούν την κυτταρίτιδα, αυξάνουν την αιμάτωση της εκάστοτε περιοχής, ενεργοποιούν το κολλαγόνο και προκαλούν λιποδιάλυση.
Cavitation: Το cavitation ή σπηλαίωση αποτελεί μια εξαιρετικά αποτελεσματική μέθοδο αναίμακτης λιποαναρρόφησης που συστήνεται σε όσους θέλουν να αποκτήσουν σμιλευμένη σιλουέτα χωρίς κυτταρίτιδα και τοπικό πάχος. Με τη βοήθεια υπερήχων χαμήλης συχνότητας δημιουργούνται μικρές φυσαλίδες αέρα μέσα στα λιποκύτταρα οι οποίες σταδιακά αυξάνονται και σπάζουν (λύση λιποκυττάρου). Στη συνέχεια απομακρύνονται φυσικά μέσω του λεμφικού συστήματος. Η θεραπεία cavitation εφαρμόζεται συνήθως στην περιοχή της κοιλιάς, στους μηρούς, στα μπράτσα και στο εσωτερικό των γονάτων. Τα αποτελέσματα της θεραπείας είναι ορατά από την πρώτη κιόλας συνεδρία. Συνήθως πραγματοποιούνται περίπου 8 συνεδρίες, ανάλογα με την περιοχή και τη βαρύτητα του προβλήματος. Το cavitation μπορεί να συνδυαστεί με άλλες θεραπείες όπως οι ραδιοσυχνότητες RF, η κρυολιπόλυση ή η μεσοθεραπεία.
Ραδιοσυχνότητες RF: Οι ραδιοσυχνότητες RF αποτελούν μια μη επεμβατική θεραπεία που προσφέρει σύσφιξη, λιποδιάλυση και απομάκρυνση της κυτταρίτιδας γρήγορα και ανώδυνα. Η ειδική συσκευή διοχετεύει ραδιοσυχνότητες στο δέρμα, οι οποίες θερμαίνουν τις βαθύτερες στιβάδες, ενεργοποιώντας τους ινοβλάστες που συμβάλλουν στην παραγωγή κολλαγόνου. Αυτό έχει σαν αποτέλεσμα να αυξηθεί η ελαστικότητα και να βελτιωθεί ο τόνος του δέρματος. Οι ραβδώσεις απομακρύνονται, τα λιποκύτταρα καταστρέφονται και η κυτταρίτιδα καταπολεμάται οριστικά. Οι ραδιοσυχνότητες RF εφαρμόζονται σε μηρούς, γλουτούς, μπράτσα και γενικά σε όσες περιοχές υπάρχει συσσωρευμένο λίπος και επίμονη κυτταρίτιδα. Για να έχουμε το επιθυμητό αποτέλεσμα πραγματοποιούνται 8 συνεδρίες διάρκειας 10-15 λεπτών, μία φορά την εβδομάδα.
Κρυολιπόλυση: Πρόκειται για μια θεραπεία που δίνει άμεσα αποτελέσματα στην αντιμετώπιση της κυτταρίτιδας. Ουσιαστικά βασίζεται στο γεγονός πως τα λιποκύτταρα σε πολύ χαμηλές θερμοκρασίες ψύχονται και πεθαίνουν. Στη συνέχεια απομακρύνονται σταδιακά με φυσική διαδικασία. Τα ποσοστά επιτυχίας αυτής της θεραπείας είναι πολύ υψηλά, ενώ δεν επηρεάζονται καθόλου το δέρμα, οι μύες και τα νεύρα της περιοχής. Κάθε συνεδρία διαρκεί 35-40 λεπτά, και πραγματοποιείται μία φορά το μήνα.Η κρυολιπόλυση εφαρμόζεται με ασφάλεια σε μπράτσα, γλουτούς, κοιλιά και γόνατα. Για ακόμη πιο εντυπωσιακά αποτελέσματα μπορεί να συνδυαστεί με ραδιοσυχνότητες ή νήματα PDO.
Τα νήματα PDO είναι γνωστά και ως αναίμακτο lifting, αφού αποτελούν μια σύγχρονη μέθοδο αντιμετώπισης της χαλάρωσης σε πρόσωπο και λαιμό χωρίς να απαιτείται χειρουργική επέμβαση.
Με το πέρασμα του χρόνου το κολλαγόνου και η ελαστίνη φθείρονται με αποτέλεσμα ο ιστός του δέρματος να γίνεται λεπτός και εύθραυστος. Σταδιακά το δέρμα χαλαρώνει και αρχίζουν να εμφανίζονται οι πρώτες ρυτίδες. Τα νήματα PDO αποτελούν μια ενέσιμη θεραπεία που προσφέρει αναζωογόνηση και ανόρθωση στο δέρμα.
Πώς γίνεται η εφαρμογή των νημάτων;
Αρχικά ο δερματολόγος εφαρμόζει στην περιοχή μια αναισθητική κρέμα και στη συνέχεια εισάγει τα νήματα μέσω πολύ λεπτών βελόνων. Με την εισαγωγή των νημάτων πυροδοτείται η παραγωγή κολλαγόνου και ελαστίνης. Τα νήματα μπορούν να τοποθετηθούν οριζόντια ή κάθετα ανάλογα με το σημείο και παραμένουν στην περιοχή. Πρόκειται για μια γρήγορη διαδικασία που διαρκεί περίπου μισή ώρα και τα αποτελέσματα της διαρκούν έως και 18 μήνες.
Ποια η δράση των νημάτων PDO;
Μόλις τα νήματα εισαχθούν στο δέρμα δημιουργούν ένα πλέγμα, και παρέχουν στήριξη στους ιστούς του προσώπου, του λαιμού και άλλων σημείων του σώματος. Ουσιαστικά προσφέρουν ανόρθωση στο δέρμα και βελτιώνουν την υφή της επιδερμίδας. Ένα σημαντικό πλεονέκτημα της μεθόδου είναι πως δε γίνονται τομές, οπότε δεν προκαλούνται τραυματισμοί και δεν απαιτείται γενική αναισθησία.
Τι ακριβώς είναι τα νήματα;
Τα νήματα PDO είναι αγκαθωτά ράμματα, φτιαγμένα με το ίδιο υλικό που φτιάχνονται και τα απορροφήσιμα ράμματα. Στο παρελθόν έχουν χρησιμοποιηθεί σε χειρουργικές επεμβάσεις καρδιάς, αλλά και στην οφθαλμολογία. Είναι απολύτως ασφαλή, πιστοποιημένα και διασπώνται πλήρως από τον ίδιο τον οργανισμό σε διάστημα μερικών μηνών. Γι’ αυτό άλλωστε δεν υπάρχουν παρενέργειες από τη χρήση τους.
Σε ποιες περιοχές του προσώπου μπορούν να εφαρμοστούν νήματα PDO;
Τα νήματα αποτελούν μια εξαιρετική τεχνική που μπορεί να εφαρμοστεί σε πολλά σημεία του προσώπου όπως:
Στο πόδι της χήνας
Γύρω από τα μάτια
Η μέθοδος αυτή χρησιμοποιείται πολύ συχνά και σε άλλες περιοχές εκτός από το πρόσωπο, όπως οι γλουτοί, τα μπράτσα, ο λαιμός, η κοιλιά, προσφέροντας σύσφιξη και ανόρθωση, και χωρίς την ταλαιπωρία και το χρόνο αποθεραπείας που απαιτεί μια χειρουργική επέμβαση.
Είναι μια αποτελεσματική θεραπεία;
Τα νήματα PDO αποτελούν μια ανώδυνη, ασφαλή μέθοδο που εφαρμόζεται συνήθως μετά τα 35. Από την πρώτη κιόλας συνεδρία το άτομο μπορεί να διαπιστώσει πόσο αποτελεσματική μέθοδος είναι, είτε έχει ένα ήπιο, είτε πιο προχωρημένο πρόβλημα. Τα νήματα αποτελούν ιδανική μέθοδο για την αντιμετώπιση της χαλάρωσης και την διόρθωση του περιγράμματος του προσώπου. Για ακόμη πιο θεαματικά αποτελέσματα τα νήματα μπορούν να συνδυαστούν και με άλλες θεραπείες όπως το botox και το υαλουρονικό οξύ για την αποκατάσταση του χαμένου όγκου, ή το fractional laser και το πίλινγκ για βελτίωση της υφής του δέρματος. Τέλος, συνδυάζονται και με την αυτόλογη μεσοθεραπεία PRP, ενισχύοντας την παραγωγή κολλαγόνου και βελτιώνοντας το διάστημα διάρκειας των αποτελεσμάτων.
Ποιοι θεωρούνται ιδανικοί υποψήφιοι για τη θεραπεία με νήματα;
Οι καταλληλότεροι υποψήφιοι είναι άνδρες και γυναίκες που έχουν αρχίσει να παρατηρούν χαλάρωση στο δέρμα τους στην περιοχή του λαιμού, κρεμασμένα μάγουλα και βλεφαρόπτωση. Δεν συστήνεται σε υπέρβαρα άτομα, καθώς και σε περιπτώσεις που η χαλάρωση είναι πολύ προχωρημένη.
Μπορεί να υπάρξουν παρενέργειες από την εφαρμογή των νημάτων;
Τα νήματα PDO αποτελούν μια ασφαλή τεχνική. Το μόνο που μπορεί να παρατηρηθεί μετά τη θεραπεία είναι ένα ελαφρύ οίδημα και τοπική ερυθρότητα. Ακόμα και στην ακραία περίπτωση κατά την οποία δεν έχουμε το επιθυμητό αποτέλεσμα, το πρόβλημα μπορεί να αποκατασταθεί, γιατί τα νήματα αποτελούν μια αναστρέψιμη μέθοδο.
Τι μπορούμε να επιτύχουμε με τη χρήση των νημάτων;
Με την τεχνική των νημάτων μπορούμε να ελαττώσουμε τις ρυτίδες, να βελτιώσουμε το περίγραμμα του προσώπου, να μειώσουμε τη χαλάρωση, να συσφίξουμε το λαιμό και να αποκαταστήσουμε το χαμένο όγκο.
Να επιλέξω νήματα ή lifting προσώπου;
Τα νήματα αποτελούν μια πολύ καλή εναλλακτική για όσους επιθυμούν να αντιμετωπίσουν τη χαλάρωση στο πρόσωπο και το σώμα τους, αλλά τρομάζουν στην ιδέα του χειρουργείου. Φυσικά δεν μπορούμε να υποστηρίξουμε ότι μπορούν να αντικαταστήσουν το lifting, όμως αποτελούν μια εξαιρετική μέθοδο για την ανόρθωση και την αναζωογόνηση λαιμού και προσώπου, ειδικά όταν συνδυάζονται και με άλλες τεχνικές (πίλινγκ, prp, botox κτλ).
Η διαδικασία των νημάτων θα αλλοιώσει τα χαρακτηριστικά του προσώπου μου;
Η μέθοδος των νημάτων στοχεύει στην ανανέωση του προσώπου, χωρίς να αλλάζει τα χαρακτηριστικά του. Μετά τη θεραπεία δε θα αντικρίσετε ένα διαφορετικό πρόσωπο, αλλά τον εαυτό σας πιο φρέσκο, ανανεωμένο και μερικά χρόνια νεότερο.
Ποια άλλα είδη νημάτων υπάρχουν;
Εκτός από τα νήματα PDO, υπάρχουν άλλοι δύο τύποι, τα COG και τα SILHOUETTE.
Τα νήματα αυτά είναι πιο χοντρά από τα PDO και φέρουν μικρές ακίδες κατά μήκος της επιφάνεια τους (είναι οδοντωτά). Σε αυτό το χαρακτηριστικό τους βασίζεται η ικανότητα που έχουν να προσφέρουν ανόρθωση στο δέρμα. Ανάλογα με την περίπτωση, χρησιμοποιούνται ένα έως πέντε νήματα σε κάθε πλευρά του προσώπου. Η διαδικασία εισαγωγής είναι όμοια με αυτή των νημάτων PDO.
Τα νήματα COG χρησιμοποιούνται κατά κανόνα στο πρόσωπο, βελτιώνουν αισθητά το περίγραμμα και αντιμετωπίζουν ακόμα και τις πιο βαθιές ρυτίδες στις ρινοπαρειακές αύλακες. Το αποτέλεσμα είναι εμφανές αμέσως μετά το πέρας της θεραπείας.
Πρόκειται για τον πιο σύγχρονο τύπο νημάτων που εφαρμόζεται σε πρόσωπο και λαιμό.  Είναι φτιαγμένα από το ίδιο απορροφήσιμο υλικό με τα υπόλοιπα νήματα, με τη διαφορά πως φέρουν κατά μήκος τους 8-16 κώνους, γεγονός που τα καθιστά ιδιαίτερα αποτελεσματικά στην ανόρθωση του χαλαρού δέρματος. Η διαδικασία γίνεται ανώδυνα και αναίμακτα μόνο με τοπική αναισθησία στο ιατρείο και διαρκεί λιγότερο από μία ώρα. Το αποτέλεσμα είναι άμεσο και μακροχρόνιο.
Η λιπόλυση είναι μία νέα μη επεμβατική μέθοδος για τη διόρθωση του τοπικού πάχους. Παρότι στο μυαλό όλων η απομάκρυνση λίπους έχει ταυτιστεί με την λιποαναρρόφηση, η ανάγκη για νέες λιγότερο επεμβατικές μεθόδους οδήγησαν στην ανάπτυξη καινούργιων τεχνικών. Ανάμεσα τους είναι μηχανήματα που χρησιμοποιούν laser, υπερήχους, ραδιοσυχνότητες, αλλά και η ενέσιμη λιπόλυση. Αυτή η ομάδα τεχνικών στοχεύει στη συρρίκνωση ή την καταστροφή των λιποκυττάρων και μπορεί να αντιμετωπίσει προβλήματα τοπικού πάχους.
Τι είναι η ενέσιμη λιπόλυση;
Η ενέσιμη λιπόλυση στηρίζεται στη δράση μιας ουσίας που ονομάζεται φωσφατιδιλχολίνη. Η ουσία αυτή σε συνδυασμό με το δεοξυλικό οξύ έχει την ικανότητα να διαλύει τα λιποκύτταρα. Η φωσφατιδιλχολίνη είναι μία ουσία που παράγεται από τη λεκιθίνη και υπάρχει ήδη στον ανθρώπινο οργανισμό. Στον τομέα της ιατρικής χρησιμοποιείται εδώ και αρκετά χρόνια στην καρδιολογία.
Πρόκειται για μια σχεδόν ανώδυνη τεχνική που γίνεται χωρίς τομές και δεν απαιτεί κανενός είδους αναισθησία. Μέσω μια λεπτής βελόνας εγχέεται ομοιόμορφα η δραστική ουσία στην περιοχή του λιπώδη ιστού. Η φωσφατιδιλχολίνη σπάει το τοίχωμα των λιποκυττάρων με αποτέλεσμα την απελευθέρωση και ρευστοποίηση του λίπους που βρίσκεται στο εσωτερικό τους, το οποίο στη συνέχεια απομακρύνεται μέσω της μεταβολικής οδού. Κάθε συνεδρία διαρκεί περίπου είκοσι λεπτά. Συνήθως πραγματοποιούνται μέχρι έξι συνεδρίες με διαφορά περίπου δύο εβδομάδων η μια από την άλλη. Ο συνολικός αριθμός που θα απαιτηθεί, εξαρτάται από το πρόβλημα που αντιμετωπίζουμε και από την ποσότητα της δραστικής ουσίας που χορηγεί ο γιατρός σε κάθε συνεδρία.
Πώς λειτουργεί η λιπόλυση με laser;
Η λιπόλυση με laser είναι μια μη επεμβατική τεχνική κατά την οποία μονοχρωματική δέσμη laser συγκεκριμένης συχνότητας δρα στο λιπώδη ιστό. Μέσω της θερμότητας που προκαλείται, αυξάνεται η διαπερατότητα της κυτταρικής μεμβράνης των λιποκυττάρων και ο λιπώδης ιστός ρευστοποιείται. Μέσω της ενέργειας του laser διεγείρεται και η παραγωγή κολλαγόνου με αποτέλεσμα τη σύσφιξη του δέρματος. Η λιπόλυση με laser είναι ανώδυνη και απόλυτα ασφαλής όταν εφαρμόζεται από ειδικούς. Τα αποτελέσματα είναι ορατά μέσα σε μερικές εβδομάδες.
Ποια τα πλεονεκτήματα της λιπόλυσης με laser;
Τα πλεονεκτήματα αυτής της μεθόδους είναι:
Ελάχιστο οίδημα και μώλωπες στην περιοχή
Μηδενικός χρόνος ανάρρωσης (ο ασθενής μπορεί να επιστρέψει στις δραστηριότητες και την εργασία του άμεσα)
Σε ποιες περιοχές μπορεί να εφαρμοστεί η λιπόλυση;
Η λιπόλυση μπορεί να εφαρμοστεί σε πολλές περιοχές. Πιο συχνά χρησιμοποιείται για την αντιμετώπιση του επίμονου λίπους στην κοιλιά, τα μπράτσα και του γλουτούς και στο σαγόνι. Δύο χαρακτηριστικά παραδείγματα εφαρμογής της είναι στα αντιαισθητικά ψωμάκια στις κυρίες και στην περιοχή της κοιλιάς στους άνδρες.
Συνήθως δεν υπάρχουν παρενέργειες. Σε κάποιες περιπτώσεις μπορεί να παρατηρηθεί ένα ελαφρύ οίδημα και κάποιες μελανιές στην περιοχή εφαρμογής, τα οποία όμως σταδιακά υποχωρούν.
Τι πρέπει να προσέξουμε μετά τη θεραπεία;
Ουσιαστικά δεν απαιτούνται ιδιαίτερες προφυλάξεις. Όμως ο ασθενής είναι καλό να μην χρησιμοποιήσει καλλυντικά στην περιοχή το πρώτο δωδεκάωρο μετά τη θεραπεία, να μην έρθει σε επαφή με ακτινοβολίες και θερμότητα (π.χ. σάουνα, ηλιοθεραπεία) για μία ημέρα και να αποφύγει τις έντονες δραστηριότητες για περίπου μία εβδομάδα.
Τι μπορεί να κάνει το ίδιο το άτομο για να βελτιώσει το καλό αποτέλεσμα;
Για καλύτερα αποτελέσματα συνήθως ο γιατρός συστήνει στους ασθενείς:
Να ξεκινήσουν μια ήπια μορφή άσκησης όπως το ποδήλατο, το περπάτημα και η κολύμβηση
Να ακολουθούν μια ισορροπημένη διατροφή και να αποφεύγουν τα ανθρακούχα ποτά
Να πίνουν περισσότερο νερό, γιατί βοηθά στην απομάκρυνση του λίπους μέσω του λεμφικού δικτύου
Να αποφεύγουν το κάπνισμα
Πόσο αποτελεσματική είναι η θεραπεία;
Είναι μια πολύ αποτελεσματική μέθοδος για την αντιμετώπιση του τοπικού λίπους και της κυτταρίτιδας. Μετά την ολοκλήρωση των συνεδριών το άτομο θα παρατηρήσει μια εμφανή μείωση των πόντων στην περιοχή εφαρμογής, ενώ το δέρμα θα δείχνει πιο νεανικό και σφικτό. Μέσα από έρευνες φαίνεται πως μπορεί να δώσει πιο μόνιμα αποτελέσματα σε σύγκριση με τις άλλες μεθόδους που ανήκουν στην ίδια κατηγορία.
Ποιοι είναι οι κατάλληλοι υποψήφιοι;
Η λιπόλυση μπορεί να εφαρμοστεί σε γυναίκες και άνδρες από 18 ετών και πάνω που αντιμετωπίζουν προβλήματα τοπικού πάχους. Πρέπει να τονίσουμε πως δεν αποτελεί μέθοδο αδυνατίσματος και δεν μπορεί να εφαρμοστεί σε περιπτώσεις που χρειάζεται να απομακρυνθεί μεγάλη ποσότητα λίπους. Η λιπόλυση αποτελεί μια εξαιρετική μέθοδο για την αντιμετώπιση του επίμονου λίπους που δεν μπορεί να αφαιρεθεί με την άσκηση και την δίαιτα.
Υαλουρονικό οξύ: Τα καλύτερα εμφυτεύματα
Το υαλουρονικό οξύ αποτελεί ένα δομικό μόριο του δέρματος μας. Στην αισθητική ιατρική χρησιμοποιείται για την λείανση των ρυτίδων του προσώπου και την ανάπλαση του δέρματος, ενώ προσφέρει βαθιά ενυδάτωση και αναζωογόνηση. Τα εμφυτεύματα υαλουρονικού οξέος αποτελούν μια από τις πιο σύγχρονες τεχνικές για την αντιμετώπιση των ρυτίδων χωρίς χειρουργική επέμβαση. Η δράση του υαλουρονικού οξέος βασίζεται στην ιδιότητά του να συγκεντρώνει γύρω του μόρια νερού, αυξάνοντας έτσι τον όγκο στην περιοχή.
Τι είναι τα εμφυτεύματα υαλουρονικού οξεός;
Πρόκειται για μια ασφαλή θεραπεία αποκατάστασης των ρυτίδων. Τα εμφυτεύματα είναι υποαλλεργικά, μη ζωικής προέλευσης. Με τη χρήση τους επιτυγχάνεται η αναπλήρωση του υαλουρονικού οξέος της επιδερμίδας. Τα εμφυτεύματα γεμίζουν τις ρυτίδες και χαρίζουν στο πρόσωπο, μια πιο φρέσκια και νεανική όψη.
Υαλουρονικό οξύ: Ποια η δράση του;
Το υαλουρονικό οξύ είναι ένα μόριο υδρόφιλο, έχει δηλαδή την ικανότητα να συγκρατεί το νερό. Με την πάροδο των ετών η φυσιολογική παραγωγή του από τον οργανισμό σταδιακά μειώνεται, με αποτέλεσμα η επιδερμίδα να χάνει τον όγκο και την ελαστικότητα της. Μόλις γίνει η έγχυση, η ποσότητα του υαλουρονικού οξέος αποκαθίσταται, η όψη και το περίγραμμα του προσώπου βελτιώνεται, ενώ οι ρυτίδες και οι λεπτές γραμμές σβήνουν.
Πολύ σημαντικό πλεονέκτημα της μεθόδου πως αναζωογονεί το πρόσωπο χωρίς να αλλοιώνει την φυσική έκφραση, ενώ παράλληλα η έγχυσή του διεγείρει και την παραγωγή κολλαγόνου χαρίζοντας σύσφιξη.
Υαλουρονικό οξύ: Ποια η διαδικασία εφαρμογής του;
Πρόκειται για μια γρήγορη και πολύ απλή διαδικασία που μπορεί να γίνει στο ιατρείο. Ο δερματολόγος αρχικά εφαρμόζει στο δέρμα αναισθητική κρέμα. Τα σύγχρονα ενέσιμα εμφυτεύματα περιέχουν και λιδοκαϊνη, μια ουσία με αναισθητική δράση, γεγονός που καθιστά τη διαδικασία σχεδόν ανώδυνη. Σαν υλικό το υαλουρονικό οξύ είναι άχρωμο και άοσμο και διατίθεται σε διαφορετικές πυκνότητες. Η έγχυση γίνεται μέσω μιας λεπτής βελόνας στο χόριο του δέρματος, που είναι υπεύθυνο για την στήριξη και την θρέψη της επιδερμίδας. Κάθε συνεδρία διαρκεί περίπου 30 λεπτά και τα αποτελέσματα είναι ορατά αμέσως μετά τη θεραπεία.
Σε ποιες περιοχές του προσώπου εγχύεται το υαλουρονικό οξύ;
Η εφαρμογή του υαλουρονικού οξέος μπορεί να γίνει σε διάφορες περιοχές του προσώπου όπως:
Γύρω από τα χείλη
Στο μέτωπο, τα μάτια και το μεσόφρυο
Στο πόδι της χήνας
Στο περίγραμμα του προσώπου και το πηγούνι
Στη ράχη και το περίγραμμα της μύτης
Εκτός από το πρόσωπο το υαλουρονικό οξύ μπορεί να εφαρμοστεί και άλλες περιοχές;
Τα υαλουρονικό οξύ μπορεί:
Να αντιμετωπίσει ατροφίες ή ασυμμετρίες ιστών
Να λειάνει ουλές που μπορεί να προκύψουν από τραυματισμούς
Να βελτιώσει τα σημάδια ακμής
Να χαρίσει πιο νεανική όψη στα χέρια
Να αντιμετωπίσει πτυχώσεις στην περιοχή του ντεκολτέ
Να εξομαλύνει το περίγραμμα των γλουτών.
Πότε θα δούμε τα αποτελέσματα από τη θεραπεία;
Τα αποτελέσματα θα αρχίσουν να φαίνονται μέσα σε λίγες ώρες από την έγχυση. Ανάλογα με το βάθος των ρυτίδων, την περιοχή στην οποία γίνεται η έγχυση και τον τύπο του δέρματος, ο δερματολόγος θα επιλέξει την πυκνότητα του υαλουρονικού οξέος που πρέπει να χρησιμοποιηθεί. Η διάρκεια των αποτελεσμάτων ποικίλει. Έτσι, τα αποτελέσματα ποικίλουν και μπορεί να διαρκέσουν από 8 μέχρι 18 μήνες.
Πόσο πιθανό είναι να προκληθούν παραμορφώσεις από την εφαρμογή του υαλουρονικού οξέος;
Το υαλουρονικό οξύ που χρησιμοποιείται είναι παρόμοιο με το μόριο που υπάρχει φυσικά στους ιστούς. Σαν υλικό έγχυσης δεν προκαλεί φλεγμονές ή αλλεργίες και είναι εξαιρετικά ασφαλές. Μετά την εφαρμογή το άτομο μπορεί να παρατηρήσει ένα ελαφρύ οίδημα στην περιοχή.
Παραμόρφωση δημιουργείται μόνο αν εγχυθεί υπερβολική ποσότητα υαλουρονικού οξέος. Ακόμα και σε αυτό το ενδεχόμενο ή στην περίπτωση που το αποτέλεσμα δεν ικανοποιήσει το άτομο, το δέρμα μπορεί να επανέρθει. Αυτό επιτυγχάνεται με τη χρήση του αντιδότου. Το αντίδοτο ονομάζεται υαλουρονιδάση και χορηγείται σε υγρή μορφή. Η υαλουρονιδάση έχει την ικανότητα να διασπά το υαλουρονικό οξύ σε αμινοξέα, τα οποία απορροφώνται από τον οργανισμό.
Η έγχυση του υαλουρονικού οξέος είναι πολύ σημαντικό να γίνεται από ειδικούς που γνωρίζουν πολύ καλά τόσο τις ιδιότητες του υλικού όσο και την ανατομία προσώπου και σώματος.
Το peeling αποτελεί μια μέθοδο για την αφαίρεση των επιφανειακών στιβάδων του δέρματος. Μέσα από αυτή τη διαδικασία επιτυγχάνεται η δημιουργία νέας επιδερμίδας με βελτιωμένη ποιότητα και υφή ενώ παράλληλα διεγείρεται η σύνθεση κολλαγόνου και ελαστίνης. Πρόκειται για μια θεραπεία που εφαρμόζεται εδώ και πολλά χρόνια και τα αποτελέσματα του είναι ευρέως γνωστά. Το καινούργιο δέρμα είναι πιο φωτεινό και απαλό ενώ οι πανάδες και τα σημάδια ακμής μειώνονται αισθητά.
Ποια η διαδικασία του peeling;
Αρχικά το δέρμα απολυμαίνεται με προσοχή, ενώ τα μάτια και το στόμα προστατεύονται. Το διάλυμα εφαρμόζεται στο δέρμα με ένα ειδικό πινέλο. Το άτομο στα πρώτα λεπτά, νιώθει ελαφρύ κνησμό και ένα αίσθημα καύσου. Η συνεδρία διαρκεί περίπου μισή ώρα. Μόλις ολοκληρωθεί το peeling, παρατηρείται ήπια ερυθρότητα στην περιοχή και μετά από μερικές μέρες το δέρμα ξεφλουδίζει. Στα πιο βαθιά peeling η ερυθρότητα είναι πιο έντονη, αλλά και σε αυτή την περίπτωση υποχωρεί σταδιακά. Το βάθος του πίλινγκ επιλέγεται από το δερματολόγο ανάλογα με το πρόβλημα που πρέπει να αντιμετωπίσει. Βέβαια όσο πιο βαθύ είναι, τόσο πιο εντυπωσιακό θα είναι το αποτέλεσμα της θεραπείας.
Σε ποιους απευθύνονται τα peeling;
Το δέρμα μας με την πάροδο των ετών αποκτά ατέλειες και σημάδια λόγω της γήρανσης. Αυτές οι ατέλειες είναι πιο έντονες σε άτομα με ανοιχτόχρωμο δέρμα, σε νεαρά άτομα με ακμή και σε ανθρώπους με λεπτό και ξηρό δέρμα, ενώ και η χρόνια έκθεση στον ήλιο προκαλεί τη λεγόμενη φωτογήρανση.
Η μέθοδος αυτή μπορεί να βελτιώσει το δέρμα κάνοντάς το λαμπερό και φρέσκο. Μπορεί να αντιμετωπίσει λεπτές κηλίδες, πανάδες και υπερκερατώσεις. Ειδική κατηγορία αποτελούν τα peeling που βοηθούν στη θεραπεία της ακμής και γίνονται συνδυαστικά με τη λήψη φαρμακευτικής αγωγής, βοηθώντας στη ρύθμιση του σμήγματος.
Είναι μια επώδυνη διαδικασία;
Το peeling δεν αποτελεί επώδυνη διαδικασία και δεν απαιτείται χρήση αναισθητικής κρέμας. Μόλις ολοκληρωθεί η θεραπεία εφαρμόζεται μια ενυδατική μάσκα που καταπολεμά το αίσθημα καύσου.
Ποια είδη peeling υπάρχουν;
Τα peeling ταξινομούνται σε δύο κατηγορίες, η πρώτη είναι ο τρόπος εφαρμογής και η δεύτερη είναι το βάθος στο οποίο φτάνουν. Έτσι, στην πρώτη κατηγορία, έχουμε:
τα χημικά peeling που γίνονται με τη χρήση οξέων φρούτων, σαλικυλικού οξέος, φαινόλης κτλ,
τα μηχανικά peeling που γίνονται με κρυστάλλους, δερμοαπόξεση κτλ, και
τα θερμικά peeling που γίνονται με τη χρήση laser (fractional laser) που προκαλούν εξάχνωση της επιδερμίδας και μπορούν να υπολογίσουν με ακρίβεια το βάθος.
Στη δεύτερη κατηγορία έχουμε:
το επιφανειακό peeling το οποίο δεν απαιτεί συγκεκριμένο χρόνο αποθεραπείας και το άτομο δεν χρειάζεται να διακόψει τις καθημερινές του δραστηριότητες,
το peeling μεσαίου βάθους με χρόνο ανάρρωσης δέκα ημερών και
το βαθύ peeling που απαιτεί περίπου δεκαπέντε μέρες για πλήρη ανάρρωση.
Φυσικά ο δερματολόγος γνωρίζει πολύ καλά το όριο βάθους στο οποίο επιτρέπεται να φτάσουμε.
Τι προσφέρει το peeling;
να διορθώσει ανομοιομορφίες στο δέρμα, χαρίζοντας ένα λείο και βελούδινο δέρμα
να σβήσει τις λεπτές ρυτίδες και τις ατέλειες
να απαλύνει τις δυσχρωμίες του δέρματος και τα σημάδια ακμής
να διεγείρει την παραγωγή κολλαγόνου και ελαστίνης
Ποια είναι η ιδανική περίοδος για να γίνει το peeling;
Γενικά τα peeling είναι καλό να μην πραγματοποιούνται σε περιόδους έντονης ηλιοφάνειας όπως το καλοκαίρι. Για τα πιο βαθιά χημικά peeling το ιδανικό διάστημα εκτείνεται μεταξύ Οκτωβρίου και Μαρτίου. Το μηχανικό peeling με κρυστάλλους δεν έχει κανένα χρονικό περιορισμό όπως και τα επιφανειακά που μπορούν να γίνουν όλες τις εποχές.
Πόσα peeling πρέπει να κάνω για να έχω ένα καλό αποτέλεσμα;
Όλα εξαρτώνται από το μέγεθος και τη σοβαρότητα του προβλήματος που έχουμε να αντιμετωπίσουμε. Σε μια απλή περίπτωση στην οποία το άτομο δεν έχει βαθιές ρυτίδες, ουλές ή δυσχρωμίες, είναι αρκετές δύο με τρεις συνεδρίες για να επιτύχουμε ένα πολύ καλό αποτέλεσμα. Όταν όμως το άτομο αντιμετωπίζει προβλήματα ακμής ή βαθιές ρυτίδες και χαλάρωση, σίγουρα θα χρειαστούν περισσότερες συνεδρίες. Ο δερματολόγος θα αποφασίσει ποιος είναι ο σωστός αριθμός συνεδριών για να επιτύχουμε το καλύτερο δυνατό αποτέλεσμα χωρίς να προκαλέσουμε κάποια βλάβη στο δέρμα.
Τα αποτελέσματα της θεραπείας είναι μόνιμα;
Στα βαθύτερα peeling για την αντιμετώπιση ουλών ακμής, τα αποτελέσματα είναι μόνιμα. Γενικά τα βαθιά peeling δίνουν μακροχρόνια αποτελέσματα. Τα επιφανειακά συνήθως χρειάζονται επαναληπτικές συνεδρίες για να διατηρηθεί το αποτέλεσμα. Σε κάθε περίπτωση μετά το peeling, το δέρμα δείχνει ξεκούραστο και φωτεινό. Τα νεκρά κύτταρα έχουν αφαιρεθεί και η επιδερμίδα είναι ανανεωμένη και φρέσκια.
Τα peeling μπορούν να γίνουν συνδυαστικά με άλλες θεραπείες;
Φυσικά και μπορούν. Τα peeling μπορούν να συνδυαστούν  με το botox ή με εμφυτεύματα υαλουρονικού οξέος, για ακόμη πιο εντυπωσιακά αποτελέσματα. Αυτές οι δύο τεχνικές μπορούν να μειώσουν τις ρυτίδες έκφρασης και να διορθώσουν τον χαμένο όγκο και την χαλάρωση. Μία ακόμη θεραπεία που μπορεί να γίνει συνδυαστικά, είναι η αυτολόγη μεσοθεραπεία που συμβάλλει τόσο στην ανανέωση του δέρματος όσο και στην ταχύτερη αποθεραπεία μετά τη συνεδρία.
PREVIOUS POSTSPage 1 of 2NO NEW POSTS
Η δερματολόγος αφροδισιολόγος Βοσυνιώτη Βασιλική διατηρεί το ιατρείο της στα Βριλήσσια. Η γιατρός σπούδασε στην Ιατρική Σχολή Αθηνών και εξειδικεύεται στην κλινική-αισθητική και επεμβατική δερματολογία..